35. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 451199 της 20 Ιαν./10 Φεβρ. 1981 (ΦΕΚ Β' 88) Περί ορισμού φορέα για παρεμβάσεις και κάθε είδους ενισχύσεις στον τομέα του Καπνού. Με την περίπτ. γ΄ παρ. 2 άρθρ. 1 Π.Δ. 311/6 – 12 Νοεμ. 2002 (ΦΕΚ Α΄272). κατωτ. αριθ. 79 προβλέφθηκε ότι από την κατάργηση του Εθν. Οργανισμού Καπνού οι αρμοδιότητες που προβλέπονται από τις διατάξεις της παρούσας Απόφασης μεταφέρονται στο Υπουργείο Γεωργίας. Έχοντας υπόψη: 1.Τον Νόμ. 3758/57 «περί ιδρύσεως Εθνικού Οργανισμού Καπνού». 2.Τον Νόμ. 945/7.7.79 «περί κυρώσεως της Συνθήκης Προσχωρήσεως της Ελλάδος εις την Ευρωπαϊκήν Οικονομική Κοινότητα, κ.λ.π.». 3.Τον Νόμ. 992/17.12.1979 «περί Οργανώσεως των Διοικητικών Υπηρεσιών δια την εφαρμογήν της Συνθήκης Προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και Οργανωτικών θεμάτων». 4.Το Π.Δ. 397/5.5.80 «περί Οργανώσεως της Υπηρεσίας Διαχειρίσεως Αγορών Γεωργικών Προϊόντων (Υ.Δ.Α.Γ.Ε.Π.) και τροποποιήσεως του Π.Δ. 433/77 «περί Οργανισμού του Υπουργείου Γεωργίας». 5.Την ισχύουσα σχετική Νομοθεσία των Ευρωπαϊκών Κοινοτήτων στον τομέα του Καπνού, αποφασίζουμε: 1.Ορίζουμε τον Εθνικό Οργανισμό Καπνού, φορέα εφαρμογής των κάθε είδους ρυθμίσεων, που προβλέπονται για τον Καπνό, από το καθεστώς της Κοινής Γεωργικής Πολιτικής στον τομέα των εγγυήσεων. 2.Η άσκηση των από τον Εθνικό Οργανισμό Καπνού αρμοδιοτήτων της ανωτέρω παραγράφου θα γίνεται με την Τεχνική επίβλεψη και Οικονομικό έλεγχο του Υπουργείου Γεωργίας (ΥΔΑΓΕΠ). 3.Ειδικώτερα το έργο που ανατίθεται στον Εθνικό Οργανισμό Καπνού συνίσταται στην άσκηση των κατωτέρω δραστηριοτήτων: α)Προτάσεις για τον καθορισμό των Κέντρων Παρεμβάσεως και μέριμνα για την ομαλή λειτουργία των Κέντρων τούτων. β)Μέριμνα για την εξασφάλιση των αναγκαίων αποθηκευτικών χώρων και του τεχνικού εξοπλισμού αυτών, καθώς και για την αποθήκευση, επεξεργασία και συντήρηση του καπνού από της συγκεντρώσεως μέχρι και της διαθέσεώς του. γ)Έλεγχος των προϋποθέσεων παραδόσεως καπνού στην παρέμβαση, μέριμνα για την εφαρμογή των σχετικών ποιοτικών προδιαγραφών, ανάληψη των προσφερομένων στην παρέμβαση καπνών και υπολογισμός της καταβλητέας αξίας αυτών, όπως καθορίζονται από το Κοινοτικό Καθεστώς. δ)Διενέργεια των σχετικών πραγματογνωμοσυνών και εισήγηση στην ΥΔΑΓΕΠ για την σύσταση ειδικών Επιτροπών προς διαπίστωση πλεονασμάτων ή ελλειμμάτων, φθορών ή αλλοιώσεων και τον καταλογισμό αυτών, καθώς επίσης ο έλεγχος της προελεύσεως της ποιότητος και της συνθέσεως των εισαγομένων και εξαγομένων καπνών και η έκδοση πιστοποιητικών ποιότητος, κατόπιν αιτήσεως των ενδιαφερομένων αγοραστού ή πωλητού ή τέλος εφ' όσον τα ανωτέρω προβλέπονται από Κοινοτικούς Κανονισμούς. ε)Εισηγήσεις στην ΥΔΑΓΕΠ περί της εκποιήσεως του καπνού παρεμβάσεως και των αποθεμάτων αυτού, διενέργεια των σχετικών διαγωνισμών και διατύπωση προτάσεων στην ανωτέρω Υπηρεσία για την κατακύρωση των αποτελεσμάτων από τα Όργανα της Κοινότητος. στ)Εφαρμογή της διαδικασίας χορηγήσεως και υπολογισμός των προβλεπομένων από την Κοινοτική ή Εθνική Νομοθεσία κάθε είδους Οικονομικών ενισχύσεων για τον καπνό. Για την εκτέλεση του έργου τούτου ο Εθνικός Οργανισμός Καπνού αναλαμβάνει: αα)Την συγκέντρωση των Συμβολαίων Καλλιεργείας ή των Δηλώσεων Καλλιεργείας των παραγωγών, τα οποία υποχρεωτικώς οφείλουν να υποβάλουν οι ενδιαφερόμενοι στον Ε.Ο.Κ., τον έλεγχο της συντάξεως και εφαρμογής τούτων και την καταχώρησή τους σε ειδικό μητρώο. ββ)Την έκδοση των πιστοποιητικών πριμοδοτήσεως, λοιπών πιστοποιητικών και την έκδοση παραστατικών της διενεργείας ελέγχων που συνοδεύουν αυτά, όπως προβλέπονται από την Κοινοτική και Εθνική Νομοθεσία. γγ)Την υποβολή στην ΥΔΑΓΕΠ των πιστοποιητικών καθώς και όλων των απαιτουμένων δικαιολογητικών για την έγκριση και διενέργεια των πληρωμών. (Αντί για τις σελ. 740,11(α)  Σελ. 740,11(β) Τεύχος 1455 Σελ. 11 Καπνικοί Οργανισμοί 16.Ι.β.35 ζ)Την σύνταξη σε συνεργασία με τις αρμόδιες υπηρεσίες του Υπουργείου Γεωργίας πληροφοριακών φυλλαδίων για την ενημέρωση κάθε ενδιαφερομένου, κυρίως των παραγωγών, των ιδιωτικών ή συνεταιριστικών φορέων εμπορίας και μεταποιήσεως του προϊόντος για τα ισχύοντα μέτρα και τις παρεχόμενες για τον καπνό ενισχύσεις του τομέως εγγυήσεων. 4.Ο Εθνικός Οργανισμός Καπνού συγκεντρώνει και παρέχει στα αρμόδια Υπουργεία τα απαιτούμενα τεχνοοικονομικά στοιχεία και εισηγείται για την διαμόρφωση υπό των ως άνω Υπουργείων των Ελληνικών θέσεων επί των καπνικών θεμάτων ως και για την ενημέρωση των Ευρωπαϊκών Κοινοτήτων στα θέματα της εφαρμογής των εγγυήσεων στον τομέα του Καπνού. Επίσης παρέχει κάθε διευκόλυνση στην ΥΔΑΓΕΠ κατά την διενέργεια των καθοριζομένων στην παρ. 2 της παρούσης οικονομικών ελέγχων και τεχνικών επιβλέψεων. 5.Οι κάθε είδους δαπάνες, οι οποίες αμέσως ή εμμέσως προκύπτουν από τις παρεμβατικές δραστηριότητες που ανατίθενται με την παρούσα απόφαση στον Εθνικό Οργανισμό Καπνού, θα καλύπτονται από την ΥΔΑΓΕΠ. 